‘พิมโก้’มองหุ้นปรับฐานต่อ
เชื่อ&#8216;เฟด&#8217;ชะลอ&#8216;คิวอี&#8217;ครึ่งหลังปี&#8217;57บลจ.ไทยพาณิชย์คงเป้าดัชนี1,550จุด
29 ต.ค. 2565

เชื่อ‘เฟด’ชะลอ‘คิวอี’ครึ่งหลังปี’57บลจ.ไทยพาณิชย์คงเป้าดัชนี1,550จุด
“พิมโก้” มองหุ้นปรับฐานอีกระยะ คาดเฟดชะลอซื้อพันธบัตรครึ่งหลังปี 2557 ไม่ใช่ปีนี้ โอกาสซื้อของถูก
นายไบรอัน พี เบเกอร์ ประธานเจ้าหน้าที่บริหารและผู้อำนวยการ บริษัท พิมโก้ เอเชีย ซึ่งเป็นบริษัทจัดการกองทุนตราสารหนี้ระดับโลก เปิดเผยว่า ตลาดหุ้นยังอยู่ในช่วงปรับฐานต่อไปอีกระยะหนึ่ง ดังนั้น จึงเป็นโอกาสสำหรับนักลงทุนระยะยาวที่ถือเงินสดรอซื้อหุ้นที่เคยมีราคาแพง
“นักลงทุนต้องมองภาพกว้างๆ และจะหวังกำไรสูงๆ เหมือนที่ผ่านมาไม่ได้แล้ว โดยให้เลือกลงทุนหุ้นในประเทศที่มีฐานะการเงินแกร่งและอยู่ในอุตสาหกรรมที่สามารถทำกำไรได้ดี แม้เศรษฐกิจโลกยังไม่ฟื้นเต็มที่” นายไบรอัน กล่าว
สำหรับประเด็นที่นักลงทุนยังกังวลว่าธนาคารกลางสหรัฐ (เฟด) จะชะลอและหยุดมาตรการผ่อนคลายเชิงปริมาณ (คิวอี) ตลาดตีความคำพูดของประธานเฟดไม่ถูกต้อง เพราะว่ายังไม่ได้ส่งสัญญาณว่าจะหยุดคิวอี แต่จะซื้อน้อยลง โดยน่าจะเริ่มชะลอการซื้อพันธบัตรได้ในครึ่งหลังของปี 2557 นอกจากนี้เงินทุนที่ไหลกลับไปในตลาดเงินสหรัฐในปัจจุบัน ทำให้ดอกเบี้ยในสหรัฐเพิ่มขึ้นประมาณ 11.5% และส่งผลให้ภาระการผ่อนชำระของลูกหนี้ในสหรัฐเพิ่มขึ้น 20% ความเป็นไปได้ที่จะลดคิวอีในปีนี้จึงเป็นไปได้ยาก เพราะเงินที่ไหลกลับไป ทำให้เศรษฐกิจโตต่อไปไม่ได้
นายประภาส ตันพิบูลย์ศักดิ์ ประธานเจ้าหน้าที่การลงทุน บริษัทหลักทรัพย์จัดการกองทุน (บลจ.) กรุงศรี กล่าวว่า เชื่อว่าในครึ่งปีหลังของปีนี้ความผันผวนของตลาดหุ้นจะลดลงจากไตรมาส 2 และเชื่อว่ายังสามารถขึ้นไปถึง 1,680 จุด ได้ตามเป้าหมาย เนื่องจากรัฐบาลมีความชัดเจนเรื่องโครงการลงทุนโครงสร้างพื้นฐาน ซึ่งจะสร้างความเชื่อมั่นให้นักลงทุนว่าเศรษฐกิจไทยจะขยายตัวได้ 56% ต่อปี ในระยะเวลา 57 ปีข้างหน้า และคาดว่าบริษัทจดทะเบียน (บจ.) จะมีกำไรเพิ่มขึ้นต่อเนื่อง 
“แม้ระยะสั้นอาจผันผวนจากปัจจัยภายนอก แต่ปัจจัยที่สำคัญที่สุดในตอนนี้คือ ผลประกอบการบริษัทจดทะเบียนที่จะทยอยประกาศในเดือน ก.ค. คาดว่าตัวเลขจะออกมาดีและช่วยให้ตลาดลดความผันผวนและอาจปรับขึ้นได้บ้าง” นายประภาส กล่าว 
นายธนเดช รังษีธนานนท์ ผู้อำนวยการ ฝ่ายวิเคราะห์หลักทรัพย์ บล.กรุงศรี กล่าวว่า ประเด็นที่น่าจับตามองในช่วงครึ่งหลังของปีนี้คือ หนี้ครัวเรือนที่ปรับขึ้นมา 80% หากเพิ่มถึงระดับที่เป็นปัญหาจะกระทบกำไรของกลุ่มยานยนต์ อสังหาริมทรัพย์และพาณิชย์
นางโชติกา สวนานนท์ กรรมการผู้อำนวยการ บลจ.ไทยพาณิชย์ กล่าวว่า บริษัทยังคงเป้าดัชนีหุ้นไทยในปี 2556 ไว้ที่ 1,550 จุด และคาดว่าจะเห็นได้ในไตรมาส 4 นี้ เนื่องจากการปรับฐานของหุ้นทั่วโลกในรอบนี้ไม่ได้เกิดจากวิกฤตเศรษฐกิจจากประเทศใดประเทศหนึ่ง แต่เป็นการปรับฐานหลังจากเศรษฐกิจสหรัฐเริ่มมีทิศทางเสถียรภาพและมีแนวโน้มมั่นคงขึ้น จากก่อนหน้านี้มีสภาพเปราะบาง ขณะเดียวกันเศรษฐกิจยุโรปก็ไม่ได้แย่ลง ส่วนของจีนเชื่อว่าเศรษฐกิจจะไม่น่าจะชะลอตัวมาก จึงเชื่อว่าในระยะยาวตลาดหุ้นทั่วโลกน่าจะปรับตัวดีขึ้น
ปัจจัยที่ทำให้ตลาดหุ้นฟื้นตัวได้คือ เม็ดเงินลงทุนของต่างชาติ จึงเชื่อว่าการปรับฐานรอบนี้จะใช้เวลายาว เนื่องจากเงินทุนที่ไหลเข้ามาในตลาดหุ้นไทยเหมือนคลื่นลูกใหญ่ จึงต้องใช้เวลาไหลออกในทางตรงข้าม หากต่างชาติยังขายต่อเนื่องถึงสิ้นปีจะทำให้หุ้นไทยไปไม่ถึงเป้า
อย่างไรก็ตาม ต้องติดตามผลประกอบการ บจ.ไตรมาส 2 และการขยายตัวทางเศรษฐกิจของไทย หากออกมาดีตลาดหุ้นไทยก็ยังน่าสนใจ เพราะขณะนี้มีราคาปิดต่อกำไรต่อหุ้น (พี/อี) อยู่ที่ 12.5 เท่า ซึ่งเป็นระดับที่ถูกมาก เมื่อเทียบกับช่วงก่อนหน้าที่ขึ้นไประดับ 1,600 จุด